wannaphong/clean_thaiwikipedia huggingface dataset:
# ปลาแมกเคอเรล (อาหาร)
ปลาแมกเคอเรลแอตแลนติกบนน้ำแข็ง
thumb|300px|
ปลาแมกเคอเรลรมควัน

ปลาแมกเคอเรลเป็นปลาสำคัญที่บริโภคกันทั่วโลก
เพราะมีไขมันสูง ปลาจึงเป็นแหล่งกรดไขมันโอเมกา-3 ที่ดี
เนื้อปลาเสียง่ายโดยเฉพาะในเขตร้อน ซึ่งกินแล้วอาจทำให้อาหารเป็นพิษ (scombroid food poisoning)
ดังนั้น จึงควรกินในวันที่จับได้ ยกเว้นแช่เย็นหรือถนอมไว้

การถนอมปลาให้สดไม่ใช่เรื่องง่าย
ก่อนการอัดปลากระป๋องและการแช่เย็นในคริสต์ทศวรรษที่ 19 การหมักเกลือและการรมควันเป็นวิธีหลักที่ใช้
ในประวัติประเทศอังกฤษ ปลาจะไม่ผ่านการถนอมอาหาร แต่จะกินสด ๆ เท่านั้น
แต่ปลาเสียก็เป็นเรื่องสามัญ ทำให้มีนักเขียนถึงกับกล่าวไว้ว่า "มีการพูดถึงปลาแมกเคอเรลเหม็นในวรรณกรรมอังกฤษมากกว่าปลาอื่น ๆ ทั้งหมด"
ในประเทศฝรั่งเศส ปลามักจะหมักเกลือ จึงสามารถขายได้ทั่วประเทศ

ในประเทศญี่ปุ่น ปลามักจะถนอมด้วยเกลือและน้ำส้มสายชูเพื่อทำซูชิชนิดหนึ่งที่เรียกว่า ซูชิปลาซาบะ
เป็นอาหารที่ตามประวัติมาจากจังหวัดเกียวโต เป็นวิธีการแก้ปัญหาขนส่งปลาแมกเคอเรลไปยังเมืองภายในเกาะต่าง ๆ ซึ่งถ้าไม่ถนอมแล้ว จะเป็นปลาไม่สด
ถนนที่เชื่อมอ่าวโอบามะกับเกียวโตปัจจุบันเรียกว่า ถนนซาบะ (saba-kaido)

ระดับปรอทที่พบในปลาต่างกันมาขึ้อยู่กับสปีชีส์ หรือแม้แต่ในสปีชีส์เดียวกันแต่จับได้ในที่ต่างกัน
แต่ก็ดูเหมือนจะสัมพันธ์กับขนาดของปลามากที่สุด เพราะปลาขนาดใหญ่อยู่ในโซ่อาหารระดับสูงกว่า
ตามองค์การอาหารและยาสหรัฐ  king mackerel (Scomberomorus cavalla) บวกกับปลากระโทงดาบ ฉลาม และปลาในวงศ์ Malacanthidae (tilefish) เป็นปลาที่เด็กและหญิงมีครรภ์ควรหลีกเลี่ยงเพราะมีปรอทสูง จึงเสี่ยงภาวะปรอทเป็นพิษ

 เชิงอรรถและอ้างอิง
# คฤหัสถ์ (ศาสนาฮินดู)
คฤหัสถ์ เป็นขั้นตอนที่สองในชีวิตตามระบบอาศรมสี่S Radhakrishnan (1922), The Hindu Dharma, International Journal of Ethics, 33(1): 1-22 ต่อจากพรหมจรรย์ ช่วงชีวิตนี้ประกอบด้วยการหาคู่ครอง การสมรส การดูแลครอบครัว ให้การศึกษาแก่บุตรหลาน มีครอบครัวเป็นศูนย์กลางและมีชีวิตในสังคมที่มีธรรมะ

ตามอาศรมสี่ จะตามด้วย วานปรัสถ์ คือการเกษียณจากงานและเกษียณจากโลกL Mullatti (1995), Families in India: Beliefs and Realities, Journal of Comparative Family Studies, 26(1): 11-25และสัญญาสี คือการละทิ้ง ตามลำดับRK Sharma (1999), Indian Society, Institutions and Change, , page 28

ในคัมภีร์โบราณและยุคกลางของฮินดูมองว่าขั้นคฤหัสถ์ เป็นระยะที่สำคัญที่สุดในมุมมองของการอยู่รอดในสังคม ระยะนี้เป็นระยะที่นอกจากจะหาความสุขเพื่อตัวเองแล้ว ยังเป็นการช่วยให้เพื่อนมนุษย์ซึ่งอยู่ในระยะอื่น ๆ สามารถดำรงชีวิตได้อย่างปกติ โดยเฉพาะให้การจุนเจือแก่บุตรหลานให้มีชีวิตต่อไปAlban Widgery (1930), The Principles of Hindu Ethics, International Journal of Ethics, 40(2): 232-245 ระยะนี้ยังถือกันว่าเป็นช่วงชีวิตที่หนักหน่วงที่สุด มีความเครียดและภาระทั้งเชิงกายภาพ, อาชีพ, เพศ, ครอบครัว, สังคม และวัตถุMazumdar and Mazumdar (2005), Home in the Context of Religion, in Home and Identity in Late Life: International Perspectives (Editor: Graham D. Rowles et al.), Springer, , pages 81-103
# โกฐสิงคลี
โกฐสิงคลี จัดเป็นเครื่องยาประเภทสัตว์วัตถุชนิดหนึ่ง โดยคำว่า "สิงคลี" แปลว่า "เขาของสัตว์" ซึ่งโกฐสิงคลีนี้คือ "เขากุย" (Saiga horn) ภาษาจีนกลางเรียก "หลิงหยางเจี่ยว" ภาษาจีนแต้จิ๋วเรียก "เล่งเอี๊ยง" เป็นเครื่องยาที่ได้มาจากเขาของสัตว์กีบชนิดที่เรียกว่า "กุย" (Saiga antelope) ที่มี ในวงศ์ Bovidae ซึ่งอาศัยอยู่ในที่ราบทุ่งหญ้าและบริเวณเนินสูงที่มีลมหนาวจัดและมักมีละอองฝุ่นทรายพัดกระจัดกระจายอยู่ โดยพบตั้งแต่ประเทศโปแลนด์ไปจนถึงตอนใต้ของประเทศรัสเซีย และทุ่งหญ้าในที่ราบสูงของประเทศมองโกเลีย พบมากสุดในเขตทุ่งหญ้าของประเทศคาซัคสถาน 

โกฐสิงคลีที่มีขายในร้านขายเครื่องยาจีนส่วนใหญ่ นำเข้ามาจากทางภาคเหนือของเขตปกครองตนเองชนชาติอุยเกอร์แห่งซินเกียง มีสีขาวอมเหลือง ประมาณหนึ่งในสามถึงครึ่งหนึ่งจากโคนเขาจะมีเนื้อกระดูกที่แข็งและแน่น เมื่อเอาออกจะทำให้เขากลวง โปร่งใส เมื่อส่องกับแสงจะเห็นภายใน ส่วนครึ่งหลังของเขากุยจะมีช่องเล็กๆ ทอดเป็นเส้นตรงยาวไปจนถึงปลายเขาเรียกว่า "รูทะลุปลายเขา" ซึ่งจะเป็นลักษณะเฉพาะของโกฐสิงคลีนี้

ในพระคัมภีร์ทางแพทย์แผนไทยและตำราแผนโบราณกล่าวว่า "โกฐสิงคลี" มีฤทธิ์เย็นจัด มีรสเค็ม ใช้ในผู้ป่วยที่มีไข้สูง และมีอาการอื่นๆ ที่เกี่ยวเนื่องกับอาการไข้สูง เช่น ชัก หมดสติ เพ้อคลั่ง เป็นต้น อีกทั้งยังใช้ตัวยานี้เป็นยากันชักได้อีกด้วย โดยพบว่าเมื่อรับประทานโกฐสิงคลีนี้เข้าไปแล้วจะทำให้ร่างกายเย็นลง และสรรพคุณนี้แรงกว่าเขากระบือถึง 15 เท่า
# กระทรวงการอุดมศึกษา วิทยาศาสตร์ วิจัยและนวัตกรรม
กระทรวงการอุดมศึกษา วิทยาศาสตร์ วิจัย และนวัตกรรม  เป็นหน่วยงานราชการส่วนกลางประเภทกระทรวงของไทย ก่อตั้งใน พ.ศ. 2562 มีอำนาจหน้าที่เกี่ยวกับการส่งเสริม สนับสนุน และกำกับการอุดมศึกษา วิทยาศาสตร์ การวิจัย และการสร้างสรรค์นวัตกรรม เพื่อให้การพัฒนาประเทศเท่าทันการเปลี่ยนแปลงของโลก และราชการอื่นตามที่มีกฎหมายกำหนดให้อยู่ในอำนาจหน้าที่ของกระทรวงหรือส่วนราชการในสังกัด

ประวัติ
กระทรวงการอุดมศึกษา วิทยาศาสตร์ วิจัย และนวัตกรรม เกิดจากการรวมหน่วยงานกระทรวงวิทยาศาสตร์และเทคโนโลยี, สำนักงานคณะกรรมการการอุดมศึกษา กระทรวงศึกษาธิการ และสำนักงานคณะกรรมการวิจัยแห่งชาติเข้าด้วยกันผู้จัดการออนไลน์, ราชกิจจาฯ ประกาศ กม. 9 ฉบับ ตั้ง “กระทรวงการอุดมศึกษา” เริ่ม 2 พ.ค. ก่อตั้งขึ้นตามพระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 มีผลตั้งแต่วันที่ 2 พฤษภาคม พ.ศ. 2562 โดยในการประชุมคณะรัฐมนตรีเมื่อวันอังคารที่ 7 พฤษภาคม พ.ศ. 2562 ที่ประชุมเห็นชอบให้ศาสตราภิชาน สมคิด จาตุศรีพิทักษ์ รักษาการในตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมครม.ตั้ง 'สมคิด' รักษาการรมว.อุดมศึกษาฯ

กระทั่งวันพุธที่ 10 กรกฎาคม พ.ศ. 2562 ราชกิจจานุเบกษาได้เผยแพร่พระบรมราชโองการโปรดเกล้า ฯ แต่งตั้งนาย สุวิทย์ เมษินทรีย์ ให้ดำรงตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมคนแรก พระบรมราชโองการ ประกาศ แต่งตั้งคณะรัฐมนตรี 

 หน่วยงานในสังกัด 
 ส่วนราชการระดับกรม 6 หน่วยงาน และสถาบันอุดมศึกษาของรัฐที่มีฐานะเป็นนิติบุคคลและมีระเบียบบริหารราชการตามกฎหมายว่าด้วยการจัดตั้งสถาบันอุดมศึกษานั้น ๆราชกิจจานุเบกษา, พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๒ , เล่ม 136, ตอนที่ 57 ก, วันที่ 1 พฤษภาคม พ.ศ. 2562, หน้า 79
สำนักงานรัฐมนตรี
สำนักงานปลัดกระทรวง
กรมวิทยาศาสตร์บริการ
สำนักงานปรมาณูเพื่อสันติ
สำนักงานการวิจัยแห่งชาติ
สถาบันอุดมศึกษาของรัฐที่เป็นส่วนราชการ

 หน่วยงานในกำกับ ซึ่งจัดตั้งตามพระราชบัญญัติเฉพาะ
สำนักงานพัฒนาวิทยาศาสตร์และเทคโนโลยีแห่งชาติ
 สถาบันมาตรวิทยาแห่งชาติ
สถาบันอุดมศึกษาในกำกับของรัฐ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
สำนักงานคณะกรรมการส่งเสริมวิทยาศาสตร์ วิจัยและนวัตกรรม

 รัฐวิสาหกิจ 2 หน่วยงาน
 สถาบันวิจัยวิทยาศาสตร์และเทคโนโลยีแห่งประเทศไทย
 องค์การพิพิธภัณฑ์วิทยาศาสตร์แห่งชาติ

 องค์การมหาชน 7 หน่วยงาน
 สำนักงานนวัตกรรมแห่งชาติ (องค์การมหาชน)
 สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)
 สถาบันวิจัยดาราศาสตร์แห่งชาติ (องค์การมหาชน)
 สถาบันเทคโนโลยีนิวเคลียร์แห่งชาติ (องค์การมหาชน)
 สถาบันวิจัยแสงซินโครตรอน (องค์การมหาชน)
 สถาบันสารสนเทศทรัพยากรน้ำ (องค์การมหาชน)
 ศูนย์ความเป็นเลิศด้านชีววิทยาศาสตร์ (องค์การมหาชน)
# วานปรัสถ์
วานปรัสถ์  แปลตรงตัวว่า "การละทิ้งชีวิตทางโลก" เป็นขั้นตอนที่สามของชีวิตตามระบบอาศรมสี่ ต่อเนื่องจากคฤหัสถ์ และตามด้วยสัญญาสีRK Sharma (1999), Indian Society, Institutions and Change, , pages 28, 38-39 กระบวนการในขั้นวานปรัสถ์ประกอบด้วยการละทิ้งชีวิตทางโลกโดยส่งต่อภาระครอบครัวและการงานให้แก่รุ่นถัดไป และค่อย ๆ ถอยห่างจากชีวิตทางโลกRalph Tench and William Sun (2014), Communicating Corporate Social Responsibility: Perspectives and Practice, , page 346 บางตำราอาจเชื่อว่าชีวิตสามารถข้ามขั้นคฤหัสถ์ได้ โดยข้ามมายังขั้นวานปรัสถ์เลย

วานปรัสถ์ถือเป็นขั้นตอนของการเปลี่ยนจากการมุ่งเน้นอารฐะ (Artha) และกามะ มายังการมุ่งเน้นโมกษะAlbertina Nugteren (2005), Belief, Bounty, And Beauty: Rituals Around Sacred Trees in India, Brill Academic, , pages 13-21Saraswathi et al (2010), Reconceptualizing Lifespan Development through a Hindu Perspective, in Bridging Cultural and Developmental Approaches to Psychology (Editor: Lene Arnett Jensen), Oxford University Press, , page 280-286
# มามิ สาวน้อยพลังจิต
มามิ สาวน้อยพลังจิตฟูจิโกะ เอฟ. ฟูจิโอะ (2553, 8 ตุลาคม). มามิ สาวน้อยพลังจิต (เล่ม 1). กรุงเทพฯ : เนชั่นเอ็ดดูเทนเมนต์, หน้า 1 หรือ มามิ สาวพลังจิตฟูจิโกะ เอฟ. ฟูจิโอะ (มมป.). มามิ สาวพลังจิต (เล่ม 1). กรุงเทพฯ : จินดาสาสน์, หน้า 1 ("เอสเปอร์มามิ") เป็นการ์ตูนญี่ปุ่นแต่งโดยฟูจิโกะ เอฟ. ฟูจิโอะเมื่อ พ.ศ. 2520 ตีพิมพ์ครั้งแรกในนิตยสาร โชเน็งบิ๊กคอมิก ก่อนดัดแปลงเป็นอนิเมะโทรทัศน์เมื่อ พ.ศ. 2530–2532 และอนิเมะภาพยนตร์ใน พ.ศ. 2531 

เป็นเรื่องราวของสะคุระ มามิ สาวน้อยซึ่งค่อย ๆ มีพลังเหนือธรรมชาติ และใช้พลังที่มีในการช่วยเหลือผู้อื่น โดยได้รับการสนับสนุนจากทาคาฮาตะ คาสึโอะ เพื่อนชายที่ฉลาดหลักแหลมทว่าอ่อนแอ โดยเนื้อหาได้สอดแทรกการสนับสนุนวัยรุ่นและสิทธิสตรี

ซึ่งมังงะเรื่องนี้คล้ายกับเรื่องสั้น อากาเงะ โนะ อังโกะ ("อังโกะคนหัวแดง") ที่ฟูจิโกะ เอฟ. ฟูจิโอะเคยแต่ง ต่อมาเปลี่ยนชื่อเป็น อังโกะ โออิ นิ โอโกรุ ("เมื่ออังโกะจะโกรธจริง ๆ แล้วนะ") เป็นเรื่องราวของอาโอยามะ อังโกะ หญิงสาวที่พบว่าตนมีพลังจิต เธอพบความลับดำมืดของมารดาว่าสืบเชื้อสายแม่มด และตนเป็นนางแบบเปลือยให้พ่อตนเอง
# ปิปปี (เพลง)
ปิปปี  เป็นเพลงของนักร้อง-นักแต่งเพลงชาวเกาหลีใต้ ไอยู ออกจำหน่ายรูปแบบดิจิทัลซิงเกิลวันที่ 10 ตุลาคม ค.ศ. 2018 โดยกาเกาเอ็ม "ปิปปี" ติดอันดับชาร์ตหลักทั้งหมดในเกาหลีใต้ และทำลายสถิติของเมลอนที่มีผู้ฟังมากที่สุดใน 24 ชั่วโมง ด้วยจำนวน 1.42 ล้านครั้ง ต่อมาเปิดตัวด้วยอันดับหนึ่งบนแกออนดิจิทัลชาร์ต เพลงดังกล่าวออกจำหน่ายในวาระครบรอบ 10 ปีนับตั้งแต่ไอยูเปิดตัว

เพลง
"ปิปปี" เป็นเพลงแนวออลเทอร์นาทิฟอาร์แอนด์บีแบบสบาย ๆ เนื้อเพลงแนวครุ่นคิดที่ใช้ประโยชน์จากเอฟเฟกต์เสียงและการเลียนเสียงธรรมชาติ เพลงนี้ถือเป็น "คำเตือน" ต่อผู้เกลียดชัง และผู้วิจารณ์ไอยู ซึ่งเธอเมินต่อความเห็นเรื่องภาพลักษณ์ของเธอ โดยเฉพาะวลีและคำเช่น "yellow C-A-R-D" และ "hello stup-I-D" "ปิปปี" หมายถึงเพจเจอร์ในภาษาเกาหลี โดยเฉพาะเสียงที่มาจากการกดปุ่มก่อนที่จะฝากข้อความไว้ อีกทั้ง "ปิปปี" ยังเป็นชื่อเกาหลีของ ปิปปี ลองสต็อกกิง ตัวละครจากนวนิยายเด็กสวีเดน ปิปปี ลองสต็อกกิง

มิวสิกวิดีโอ
มิวสิกวิดีโอกำกับโดย วีเอ็มโปรเจ็กต์ ซึ่งเผยแพร่พร้อมกับการออกจำหน่ายเพลง ใช้โทนสีแบบโมโนโครม ไอยูแสดงท่าเต้นแบบฮิปฮอปโดยไม่แสดงความรู้สึกทางสีหน้า ซึ่งเคตลิน เคลลี จากฟอบส์ เรียกว่า "เพิ่มความน่ารักมากกว่าน่ากลัว" เธอยังปรากฏตัวด้วยแฟชั่นชั้นสูง ซึ่งบิลบอร์ดระบุว่าเธอสวม "ผ้าพันคอแบบเกรซ เคลลี"

ขณะนี้มิวสิกวิดีโอดังกล่าวมีผู้เข้าชมมากกว่า 100 ล้านครั้ง กลายมิวสิกวิดีโอเกาหลียอดนิยมอันดับสองโดยนักร้องเดี่ยวหญิงในปี ค.ศ. 2018

ชาร์ต
 ชาร์ต (2018) อันดับสูงสุด New Zealand Hot Singles (RMNZ) 26 South Korea (Hot 100) 1 South Korea (Gaon) 1 US World Digital Songs (Billboard)
# นัมเบอร์
สัญลักษณ์ # เป็นที่รู้จักกันมากที่สุดในชื่อ สัญลักษณ์นัมเบอร์ , แฮช, หรือ สัญลักษณ์ปอนด์ สัญลักษณ์ดังกล่าวเดิมใช้เพื่อวัตถุประสงค์หลากหลาย รวมทั้งการกำหนดจำนวนเชิงอันดับที่ และเป็นอักษรย่อตัวแฝดสำหรับปอนด์แอฟวาร์ดูพวา (ซึ่งมาจาก ℔ อีกทีหนึ่ง)

ตั้งแต่ปี 2007 การใช้สัญลักษณ์ดังกล่าวอย่างแพร่หลายเพื่อริเริ่มป้ายระบุข้อมูลอภิพันธุ์ทางแพลตฟอร์มสื่อสังคมทำให้ป้ายระบุดังกล่าวได้ชื่อว่า "แฮชแท็ก" และนับแต่นั้น ตัวสัญลักษณ์เองบางทีเรียกกันผิดว่า "แฮชแท็ก"

สัญลักษณ์นี้นิยามในยูนิโค้ดและแอสกีเป็น  และ &num; ในเอชทีเอ็มแอล5 ในทางกราฟิก สัญลักษณ์นี้คล้ายกับสัญลักษณ์อื่นหลายตัว รวมทั้ง "ชาร์พ"  ซึ่งเป็นสัญกรณ์ดนตรี และเครื่องหมายเท่ากับและขนาน (⋕) ในวิชาคณิตศาสตร์ แต่แยกกันได้ด้วยการรวมขีดแนวนอนและขีดตั้งที่เอียงขวา
# หลิน เซิน
หลิน เซิน (16 มีนาคม ค.ศ. 1868 – 1 สิงหาคม ค.ศ. 1943) ชื่อรอง จื่อ เชา (子超) และชื่อเรียกขานว่า จ่าง เหริน (長仁), เป็นนักการเมืองชาวจีนที่ทำหน้าที่ดำรงตำแหน่งเป็นประธานาธิบดีแห่งสาธารณรัฐจีน ตั้งแต่ปี ค.ศ. 1931 จนกระทั่งเขาเสียชีวิต

ประวัติ
300px|thumb|อดีตคฤหาสน์ของหลิน เซินในนครหนานจิง
หลินเซินเกิดในครอบครัวชนชั้นกลางในเมืองช่างก้าน (尚幹鄉), จังหวัดหมิ่นโฮ่ว (閩侯縣), มณฑลฝูเจี้ยน, หลินได้รับการศึกษาจากมิชชันนารีชาวอเมริกัน หลังจากนั้นเขาทำงานที่สำนักงานโทรเลขของเมืองไทเปบนเกาะไต้หวัน สมัยนั้นอยู่ภายใต้การปกครองของราชวงศ์ชิง ในปี ค.ศ. 1884 หลังเกิดสงครามจีน-ญี่ปุ่นครั้งที่หนึ่ง จีนได้พ่ายแพ้สงครามและเสียเกาะไต้หวันให้ญี่ปุ่น เขาเข้าร่วมในกิจกรรมกองโจรกู้ชาติต่อต้านผู้ยึดครองชาวญี่ปุ่นเมื่อทำไม่สำเร็จเขาจึงได้กลับไปที่จีนแผ่นดินใหญ่และทำงานในสำนักงานศุลกากรเซี่ยงไฮ้ ในปี ค.ศ. 1902 หลังจากนั้นเขาได้เดินทางไปสหรัฐอเมริกา โดยอาศัยอยู่ที่ฮาวายและซานฟรานซิสโก เขาได้มีโอกาสเข้าศึกษาด้านกฎหมายที่มหาวิทยาลัยนิวยอร์กและไปศึกษาต่อด้านปรัชญาการเมืองที่มหาวิทยาลัยเคมบริดจ์ในอังกฤษตามลำดับ

ในระหว่างที่เขาเดินทางไปมาระหว่างอังกฤษและอเมริกา เขาได้เข้าร่วมขบวนการถงเหมิงฮุ่ยซึ่งทำการต่อต้านการปกครองของราชวงศ์ชิงในปี ค.ศ. 1905 และเป็นผู้จัดและประสานงานในต่างประเทศสำหรับพรรคก๊กมินตั๋งช่วงที่มีการเคลื่อนไหวสู้รบกับฝ่ายราชวงศ์ในการปฏิวัติซินไฮ่ โดยเขาเป็นผู้รับผิดชอบในการปฏิวัติในเขตเจียงซี ต่อมาเมื่อราชวงศ์ชิงล่มสลายและมีการก่อตั้งสาธารณรัฐจีนขึ้น เขากลายเป็นประธานวุฒิสภาในสมัชชาแห่งชาติ
# เซอร์ไพรส์ (วงดนตรี)
เซอร์ไพรส์  เป็นกลุ่มนักแสดงชาวเกาหลีใต้กลุ่มแรก ประกอบด้วยนักแสดงห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน

 ประวัติ 
เอเยนซีแฟนตาจิโอเปิดตัววงเซอร์ไพรส์ในเดือนกันยายน พ.ศ. 2556 ประกอบด้วยสมาชิกชายห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน สมาชิกในกลุ่มได้รับการคัดเลือกจากรายการ "Actor's League" ของแฟนทาจิโอ ซึ่งเป็นรายการสำหรับค้นหาผู้ที่ใฝ่ฝันเป็นนักแสดงและได้รับการฝึกฝนเป็นเวลาสองปีก่อนที่จะเปิดตัวในวงการบันเทิง

 สมาชิก 
ยูอิล Yoo Il 유일 / ปาร์ค ซังอิล Park Sangil 박상일
ซอ คัง-จุน Seo Kangjoon 서강준 / อี ซึงฮวาน Lee Seunghwan 이승환
กง มย็อง Gong Myung 공명 / คิม ดงฮยอน Kim Donghyun 김동현
คัง แท-โอ Kang Taeoh 강태오 / คิม ยุนฮวาน Kim Yoonhwan 김윤환
อี แท-ฮวาน Lee Taehwan 이태환

 ผลงานเพลง 
 ซาวด์แทร็ก 
 2013: "Hey U Come On"

 ซิงเกิลอัลบั้ม 
 ชื่อ รายละเอียด ตำแหน่งสูงสุด ยอดขาย อ้างอิงKORJPNBillboardJPNOricon From My Heart 
 วางจำหน่าย: 18 พฤศจิกายน 2014 (เกาหลี)
 สังกัด: แฟนตาจิโอ, โลเอ็น
 รูปแบบ: ซีดี, ดิจิทัลดาวน์โหลด 18 — — KOR: 1,205 5urprise Flight วางจำหน่าย: 28 ตุลาคม 2015 (ญี่ปุ่น)
 สังกัด: คิงเรกคอร์ดส์
 รูปแบบ: ซีดี, ดิจิทัลดาวน์โหลด — — 37  Shake It Up วางจำหน่าย: 10 สิงหาคม 2016 (ญี่ปุ่น)
 สังกัด: คิงเรกคอร์ดส์
 รูปแบบ: ซีดี, ดิจิทัลดาวน์โหลด — 83 23
# มินามิแอลป์
มินามิแอลป์  เป็นเทศบาลนครที่ตั้งอยู่ทางทิศตะวันตกของจังหวัดยามานาชิ ประเทศญี่ปุ่น พื้นที่กว่าสามในสี่ตั้งอยู่ในเขตภูเขา และมีบางส่วนตั้งอยู่ในอุทยานแห่งชาติมินามิแอลป์ มินามิแอลป์ก่อตั้งเป็นเทศบาลนครเมื่อ ค.ศ. 2003 โดยการผนวก 4 เมืองกับ 2 หมู่บ้าน ชื่อของเมืองนี้ตั้งขึ้นตามผลการลงคะแนนชื่อเมืองหลาย ๆ ชื่อที่ถูกส่งเข้าประกวด
# ทาดูเคปา
ทาดูเคปา, ในภาษาเฮอร์เรียนเรียกว่า ทาดู-เฮปา พระองค์เป็นพระราชธิดาของธัชรัตตา กษัติย์แห่งไมตานนี (ปกครองระว่าง 1382 - 1342 ปีก่อนคริสตกาล) กับพระมเหสีจูนิ และเป็นพระราชนัดดาของกษัตริย์อาร์ตาซูมารา พระนางจิลูเคปามีศักดิ์เป็นพระปิตุจฉาของพระองค์ซึ่งทรงอภิเษกสมรสกับฟาโรห์อเมนโฮเทปที่ 3 ในปีที่ 10 แห่งการครองราชย์ พระองค์ทรงอภิเษกสมรสกับฟาโรห์อเมนโฮเทปที่ 3 ในอีกสองทศวรรษต่อมา

 การอภิเษกสมรสกับฟาโรห์อเมนโฮเทปที่สาม 
มีข้อมูลค่อนข้างน้อยที่สามารถทราบถึงที่มาเจ้าหญิงไมตานนีพระองค์นี้ โดยสันนิษฐานว่าพระองค์ประสูติเมื่อปีที่ 21 แห่งการครองราชย์ของฟาโรห์อเมนโฮเทปที่ 3 (เมื่อ 1366 ปีก่อนคริสตกาล) ประมาณสิบห้าปีต่อมา กษัตริย์ธัชรัตตา พระบิดา องพระองค์ทรงส่งพระองค์ไปอภิเษกสมรสกับฟาโรห์อเมนโฮเทปที่ 3 ในปีที่ 36 แห่งการครองราชย์ (ราว 1352 ปีก่อนคริสตกาล) เพื่อผูกสัมพันธไมตรีต่อทั้งสองอาณาจักร พระองค์ปรากฏอยู่ในบันทึกแห่งอาร์มานาของกษัตริย์ธัชรัตตาเมื่อ 1350 - 1340 ปีก่อนคริสตกาลWilliam L. Moran, The Amarna Letters, Johns Hopkins University Press, 1992, EA 23, pp. 61-62 กษัตริย์ธัชรัตตาได้ส่งคำขอให้พระราชธิดาของพระองค์ได้เป็นสมเด็จพระราชินี ถึงแม้ว่าตำแหน่งนี้เป็นของพระนางติเยก็ตาม ของกำนัลของกษํตริย์ธัชรัตตาประกอบไปด้วย ม้าจำนวนหนึ่งคู่ รถม้าศึกชุบทองคำพร้อมฝังอัญมณีมีค่า ครอกหามสำหรับอูฐตกแต่งด้วยทองคำและหินมีค่า ผ้าทอเสื้อและเครื่องประดับ อาทิ กำไลข้อมือ กำไลแขนและอื่นๆ อานม้าA. L. Frothingham, Jr., Archæological News, The American Journal of Archaeology and of the History of the Fine Arts, Vol. 8, No. 4 (Oct. - Dec., 1893), pp. 557-631 แต่ในทางกลับกันฟาโรห์อเมนโฮเทปที่ 3 ไม่เคยส่งรูปสลักทองคำที่พระองค์เสนอและภายหลังจากการสิ้นพระชนม์ของพระองค์ กษัตริย์ธัชรัตตาได้สาส์นร้องขอเกี่ยวกับปัญหาการแลกเปลี่ยนAldred, Cyril, Akhenaten: King of Egypt ,Thames and Hudson, 1991 (paperback), 

 การอภิเษกสมรสกับฟาโรห์อเคนาเตน 
ฟาโรห์อเมนโฮเทปที่ 3 ทรงสิ้นพระชนม์ลงได้ไม่นานหลังจากพระองค์เสด็จมาถึงอียิปต์ และในที่สุดพระองค์ก็ทรงอภิเษกสมรสกับฟาโรห์อเมนโฮเทปที่ 4 (อเคนาเตน) พระราชโอรสในฟาโรห์อเมนโฮเทปที่ 3 Tyldesley, Joyce. Chronicle of the Queens of Egypt. Thames & Hudson. 2006. p. 124 

 ความเกี่ยวข้องกับคิยาหรือเนเฟอร์ติติ 
นักวิชาการบางคนระบุว่า พระนางทาดูเคปาและพระนางคิยา พระมเหสีในฟาโรห์อเคนาเตนDodson, Aidan and Hilton, Dyan. The Complete Royal Families of Ancient Egypt. Thames & Hudson. 2004.  มีเรื่องราวเกี่ยวกับพระนางคิยา ซึ่งอาจจะเป็นที่มาของเรื่องราวในช่วงอาณาจักรใหม่ที่เรียกว่า นิทานสองพี่น้อง นิทานนี้ได้เล่าเรื่องราวของฟาโรห์ตกหลุมรักหญิงสาวชาวต่างชาติที่สวยงามหลังจากดมผมของเธอ ถ้าพระนางทาดูเคปาซึ่งต่อมาเป็นที่รู้จักในพระนามว่า คิยา พระองค์ก็จะมีชีวิตอยู่ที่อาร์มานาที่ซึ่งมีภาพกับฟาโรห์และพระราชธิดาอย่างน้อยหนึ่งพระองค์

และนักวิชการบางส่วนอื่น ๆ เช่น แพทรี่, ไดรโอตันและแวนเดียร์ สันนิษฐานว่าพระนางทาดูเคปาได้รับพระนามใหม่หลังจากสถาปนาเป็นพระมเหสีในฟาโรห์อเคนาเตน และจะต้องเป็นไปได้ว่าจะป็นพระนางเนเฟอร์ติติที่มีชื่อเสียงTyldesley, Joyce. Nefertiti: Egypt's Sun Queen. Penguin. 1998.  สันนิษฐานนี้แสดงให้เห็นว่าพระนามของเนเฟอร์ติติที่แปลว่า "สิ่งสวยงามที่ได้มา" หมายถึงที่มาของเนเฟอร์ติติว่าเป็นพระนางทาดูเคปา
# เพาล์ โบเบล
เพาล์ โบเบล(13 สิงหาคม ค.ศ. 1894 - 7 มิถุนายน ค.ศ. 1951) เป็นชาวเยอรมันที่เป็นผู้บัญชาการหน่วยเอ็สเอ็สและเป็นอาชญากรสงคราม เขาเป็นบุคคลสำคัญในการจัดระเบียบและทำการสังหารหมู่ที่บาบึนบาร์ เมื่อปี ค.ศ. 1941 ในเดือนมิถุนายน ค.ศ. 1942 โบเบลได้ถูกบรรจุอยู่ในความรับผิดชอบของหน่วย Sonderaktion 1005, ด้วยภารกิจในการทำลายหลักฐานความโหดเหี้ยมของนาซีในยุโรปตะวันออก หลังสงคราม, เขาได้ถูกตัดสินในการพิจารณาคดีไอน์ซัทซ์กรุพเพินและถูกประหารชีวิต
# มาแตอุช มอราวีแยตสกี
มาแตอุช ยากุป มอราวีแยตสกี (เกิดวันที่ 20 มิถุนายน พ.ศ. 2511) เป็นนักการเมือง นักประวัติศาสตร์ และนักเศรษฐศาสตร์ชาวโปแลนด์ เขาดำรงตำแหน่งนายกรัฐมนตรีโปแลนด์คนที่ 17 และคนปัจจุบันมาตั้งแต่ พ.ศ. 2560
# กองทัพอากาศสหราชอาณาจักร
กองทัพอากาศหลวง (RAF) เป็นกองทัพอากาศของสหราชอาณาจักร ก่อตั้งขึ้นในช่วงปลายสงครามโลกครั้งที่หนึ่ง เมื่อวันที่ 1 เมษายน ค.ศ. 1918 นับเป็นกองทัพอากาศเอกเทศที่เก่าแก่ที่สุดในโลก ภายหลังจากที่ได้มีชัยเหนือฝ่ายมหาอำนาจกลางในปี 1918 ทัพฟ้าจึงอุบัติขึ้น ในช่วงสมัยนั้น กองทัพอากาศขนาดใหญ่ที่สุดในโลกAir Power and Colonial Control: The Royal Air Force, 1919–1939  By David E. Omissi, Published 1 January 1990, Retrieved 1 February 2014. Page 8. นับตั้งแต่การก่อตั้ง ทัพฟ้ามีบทบาทสำคัญในประวัติศาสตร์การทหารบริติซ โดยเฉพาะอย่างยิ่งในสงครามโลกครั้งที่สองBBC: Fact File: The RAF , retrieved 1 February 2014

ปัจจุบัน กองทัพอากาศสหราชอาณาจักรได้มีกองบินปฏิบัติการของเครื่องบินรุ่นต่างๆ ได้ถูกอธิบายโดยทหารอากาศว่าเป็น"ชายหน้าปีกเครื่องบิน"ในแง่เทคโนโลยีRoyal Air Force: Our high-tech gear , retrieved 1 February 2014 สิ่งนี้ส่วนใหญ่ประกอบด้วยเครื่องบินปีกตรึง รวมทั้งเครื่องบินขับไล่และเครื่องบินโจมตี เครื่องบินเครื่องบินเตือนภัยล่วงหน้าทางอากาศ เครื่องบินหน่วยข่าวกรอง, การเฝ้าระวัง, การเข้ายึดครองเป้าหมาย และการลาดตะเวน(ISTAR), ข่าวกรองทางสัญญาณ(SIGINT)เครื่องบินเติมเชื้อเพลิงกลางอากาศ และเครื่องบินขนส่งทางยุทธศาสตร์และกลยุทธวิธี 

ส่วนมากของเครื่องบินปีกหมุนของกองทัพอากาศสหราชอาณาจักรจากส่วนหนึ่งของ tri-service กองบัญชาการกองบินปีกหมุนร่วม(Joint Helicopter Command)ในการสนับสนุนกองกำลังทางภาคพื้นดิน ส่วนใหญ่ของเครื่องบินแห่งทัพฟ้าและบุคลากรอยู่ในฐานทัพสหราชอาณาจักร กับคนอื่นๆที่ทำหน้าที่ในปฏิบัติการ(โดยเฉพาะอย่างยิ่งในอิรักและซีเรีย) หรือฐานทัพโพ้นทะเลที่มีมายาวนาน(เกาะอัสเซนชัน, ไซปรัส, ยิบรอลตาร์ และหมู่เกาะฟอล์กแลนด์) ถึงแม้ว่าทัพฟ้าจะเป็นกองทัพอากาศหลักของอังกฤษ แต่กองบินนาวี (Fleet Air Arm) แห่งราชนาวีและกองบินทหารบก (Army Air Corps)แห่งกองทัพบกบริติซยังส่งมอบอำนาจน่านฟ้าซึ่งรวมเข้ากับสภาพแวดล้อมทางทะเล ชายฝั่ง และพื้นดิน

 ผู้บังคับบัญชา 
ผู้บังคับบัญชาสูงสุดของกองทัพอากาศคือตำแหน่งจอมทัพ (Head of the Armed Forces) ซึ่งปัจจุบันคือสมเด็จพระเจ้าชาลส์ที่ 3 ส่วนตำแหน่งนายทหารสูงสุดของกองทัพอากาศตามลำดับ ได้แก่ :
 เสนาธิการทหารอากาศ (Chief of the Air Staff)
 รองเสนาธิการทหารอากาศ (Deputy Chief of the Air Staff)
 ผู้บัญชาการยุทธการอากาศและอวกาศ (Air and Space Commander)
# อุลลิมเอนเตอร์เทนเมนต์
อุลลิมเอนเตอร์เทนเมนต์  เป็นบริษัเฟส http

ประวัติ
ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง

เมื่อวันที่ 21 มีนาคม ค.ศ. 2016 เอสเอ็มคัลเจอร์แอนด์คอนเทนส์ ตัดสินใจแยกธุรกิจเนื้อหาวิดีโอออกจากธุรกิจเนื้อหาเพลง จึงก่อตั้งอุลลิมเอนเตอร์เทนเมนต์ขึ้นมาเพื่อจัดการธุรกิจเพลง โดยมีเอสเอ็นคัลเจอร์แอนด์คอนเทนส์เป็นผู้ถือหุ้นทั้งหมดของบริษัท ซึ่งมีผลบังคับใช้ในวันที่ 8 มิถุนายน ค.ศ. 2016

ศิลปิน

ศิลปินเพลง
กลุ่ม
 อินฟินิต
 เลิฟลิซ
 โกลเดนไชลด์
 ร็อกเก็ตพันช์
 ดริปปิ้น

กลุ่มย่อย
 อินฟินิตเอฟ
 ทูฮาร์ต (บริหารร่วมกับเอสเอ็มเอนเตอร์เทนเมนต์)

เดี่ยว
 Joo
 คิม ซอง-กยู
 Nam Woo-hyun
 Jang Dong-woo
 Hong Joo-chan
 คว็อน อึน-บี
# สุกวิณ แก้วพิกุล
สุกวิณ แก้วพิกุล ชื่อเล่น อาร์ม เกิดวันที่ 5  กันยายน พ.ศ. 2535 เป็นนักแสดงชาวไทย 

อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์  จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก 

สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ นายร้อยสอยดาว และเรื่องต่อมา ฝายน้ำใจ และ กล่อมรัก ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย

 ผลงาน 

 ละคร

+ปีเรื่องบทบาท2558 หมอผีไซเบอร์ 2558  (ทางช่อง 3) สาคร ซีรีส์ Thai_Cutegirl series B "Cinderella After Midnight" (ทางช่องBright TV) ไม้ 2559 ละครเทิดพระเกียรติ "ฝายน้ำใจ"  (ทางช่อง 5) ไผท 2561 นายร้อยสอยดาว (ทางช่อง 5) สุรเดช2562 กล่อมรัก 2562 (ทางช่อง 5) หมึกสมอ ซีรีส์วิญญาณพิศวง ตอน ผีถ้วยแก้ว (ช่อง 8) โจ้ สางนางพราย 2562 (ช่อง 8) บอม (รับเชิญ) 2563 เล่ห์เกมรัก (PPTV HD36 และแพลตฟอร์มออนไลน์ WETV) จักร 2564 สูตรเล่ห์เสน่หา (ช่อง 8) โชค 2565 บ่วงใบบุญ (ช่อง 8) เด่นชัย 2567 วิญญาณแพศยา (ช่อง 8) เจ้าแก้ว บุหลันมันตรา (ช่อง 8) แช่ม 2568 พิศวาสข้ามภพ (ช่อง 8) ยง (พงษ์)

 เพลง

+ปีเพลงหมายเหตุ2562กล่อมรักOst.กล่อมรัก

 กีฬา

+ปีรายการหมายเหตุ2560Super Endurance 600 Mins ณ สนามช้างอินเตอร์เนชั่นแนลเซอร์กิต จ.บุรีรัมย์ 2562Pete DA Racing Party 2019
Nazz Cosmis RaceParty 2019 Event NAZZ_COSMIS_RaceParty 2019 DA RaceParty 2019 2562ลำดับที่ 4

 พรีเซนเตอร์
 ผลิตภัณฑ์อาหารเสริมซีโอเน่
 ผลิตภัณฑ์อาหารเสริมโอริช
 Honda big wing
 ผลิตภัณฑ์อาหารเสริม Xanta แซนต้า
 ผลิตภัณฑ์นม - โยเกิร์ตไทยเดนมาร์ค

 รางวัล 
ต้นแบบคนดี (คนทำดีต้นแบบสังคมแห่งปี ประจำปี 2562) "คนไทยตัวอย่าง"  ครั้งที่ 6 รางวัล หงส์ทอง สาขา ศิลปิน ดารา นักแสดง ตัวอย่างดีเด่น
# เซเรียซี
เซเรียซี  เป็นลีกฟุตบอลอันดับ 3 ของอิตาลี ก่อตั้งขึ้นเมื่อปี 1935

จนในปี 1978 ได้มีการเปลี่ยนชื่อลีกเป็น เซเรียซี 1 และ 2 พร้อมกับแบ่งเป็น 2 ลีกซึ่งแต่ละลีกจะมีจำนวนทีมทั้งสิ้น 18 ทีม